Yö.
Sen hämärään piiloutuu yli puolet maapallon eläimistä.
Tähän saakka kamerat ovat tarjonneet vain nopean vilkaisun niiden elämään.
Uusimman teknologian ansiosta -
voimme kuitenkin nähdä yöllä yhtä selkeästi kuin päivällä.
Kamerat ovat yli sata kertaa herkempiä kuin ihmissilmä.
Voimme nyt tallentaa niillä yön kauneuden.
Väreissä.
Kiehtovia maisemia.
Kummallisia pimeässä eläviä otuksia.
Ennennäkemätöntä käyttäytymistä.
Voimme nyt seurata eläinten elämää -
planeettamme viimeisessä aidossa erämaassa.
Yössä.
On arktinen talvi.
Päivällä aurinko nousee hädin tuskin.
KERTOJA
Se myös laskee pian -
syösten tämän jäisen maailman pimeyteen yli kuukauden ajaksi.
Se merkitsee suurta muutosta yhdelle arktiselle asukille.
Tällä jääkarhuemolla on kaksoset.
Emo hoitaa pentuja kahden vuoden ajan -
ja opettaa niille kaikki taidot, joita tarvitaan selviytymiseen.
Pennut seuraavat emoa kaikkialle.
Tehtävä ei ole helppo.
Opittavaa on paljon.
Talven alussa ruokaa on tarjolla niin vähän,
että jääkarhuemot voivat laihtua kilon päivässä.
Emo on heikko ja nälkäinen.
Pentujen suojeleminen tulevina hyytävän kylminä öinä -
on sen suurin haaste.
Jääkarhuperhe ei ole yksin.
Arktiselle rannikolle kokoontuu muitakin nälkäisiä jääkarhuja.
Ne odottavat lämpötilan putoavan niin matalalle,
että meri saa vankan jääpeitteen.
Ne lähtevät meren jäälle saalistamaan hylkeitä,
jotka ovat elintärkeä ravinnonlähde hyvin nälkäisille jääkarhuille.
Ennen jään vahvistumista -
emon ja pentujen -
sekä kaikkien muiden jääkarhujen on kuitenkin jaksettava odottaa.
Arktisen talven alkaessa -
yöt pitenevät.
Jäinen maisema muuttuu.
Pelkässä kuunvalossa kuvaavat -
hämäräkamerat ikuistavat tämän jäisen maailman -
ennennäkemättömällä tavalla.
Ne seuraavat lähietäisyydeltä,
mitä jääkarhut puuhailevat taivasalla.
Tänä yönä emon ensimmäinen tehtävä on imettää nälkäiset pennut.
Emon maito sisältää yli 30 prosenttia rasvaa.
Se auttaa pentuja kerryttämään paksun rasvakerroksen talven varalle.
Sitten on vuorossa keskiyön pesutuokio.
Jääkarhut pesevät paksun turkkinsa kierimällä lumessa.
Pennut matkivat emoaan.
Säännöllinen lumikylpy saa turkin eristämään paremmin lämpöä.
Tänä yönä niiden on pysyttävä mahdollisimman lämpiminä.
Arktisen talven aikana -
lumimyrskyt voivat alkaa ennalta arvaamatta.
Ne voivat koitua nuorten pentujen kohtaloksi.
Jääkarhut eivät kuitenkaan ole ainoita eläimiä,
jotka elävät hyytävässä talviyössä.
Pohjoisen napapiirin lähellä sijaitsevissa lumisissa metsissä -
aivan yhtä sitkeä pikkuotus ilmestyy näkyviin kuunvalossa.
Metsäjänis.
Se välttelee saalistajia ja tulee esiin vasta pimeän laskeuduttua.
Metsäjäniksen turkki muuttuu talven tullessa ruskeasta valkoiseksi.
Se sulautuu täydellisesti maastoon.
Nuori uros nauttii yöpalaa.
Ruokaa on tarjolla niukasti, joten sen on syötävä tilaisuuden tullen.
Se ei kuitenkaan ole lähistön ainoa nälkäinen jänis.
Kilpailijat on ajettava tiehensä.
Kilpailu ruoasta ja parittelukumppaneista voi olla hurjaa.
Takaa-ajon vauhti voi kiihtyä 40 kilometriin tunnissa.
Kilpailija ei kuitenkaan peräänny.
On oikean taistelun aika.
Vain harvat lyönnit osuvat kohteeseen.
Kyse on siitä, kuka näyttää sinnikkäimmältä.
Tänä yönä tämä uros voittaa taistelun.
Öisellä mestarilla on siis -
parhaat mahdollisuudet selvitä tulevista pitkistä talviöistä.
Palaamme rannikolle,
jossa jääkarhuemo ja poikaset käpertyvät yhteen -
lämpötilan pudotessa.
Talviöinä polaaririntaman syklonit puhaltavat valtamerelle -
hyytävää tuulta, jonka lämpötila on 50 pakkasastetta.
Todella kylmä ilma uhkaa jääkarhunpentuja.
Vain puolet niistä selviää ensimmäisestä talvestaan.
Hämäräkamerat näyttävät kuitenkin, että emolla on loistava ratkaisu.
Emo kaivaa.
Se kaivertaa lumeen suojan,
josta pennut saavat turvapaikan myrskyn ajaksi.
Jääkarhuperheet voivat viettää jopa neljä yötä -
kaivautuneina tällaisiin pesiin.
Se on emojen ainoa tapa pitää rakkaat pennut elossa.
Perheen on pysyteltävä piilossa,
kunnes lumimyrsky on laantunut.
Myrsky laantuu.
Perhe tulee esiin ja huomaa, että tuulet ovat tuoneet suuren muutoksen.
Meren aaltojen tilalla -
on nyt jäätä.
Silmänkantamattomiin.
Emo johdattaa pennut ensimmäistä kertaa meren jäälle.
Niiden elämässä alkaa uusi luku.
Seuraavien viikkojen aikana -
emo opettaa pennuille, miten selviytyä jäisessä maastossa -
koko pitkän arktisen talven ajan.
Se ei kuitenkaan ole ainoa jääkarhuemo -
tutkimassa jäistä maastoa pimeydessä.
Kaukana meren jäällä -
toinen emo kohtaa suurempia vanhemmuuden tuomia haasteita.
Nelivuotiaat pennut ovat lähes täysikasvuisia.
Ilkikurisia teinejä.
Hämäräkamerat ikuistavat jotain epätavallista.
Pennut käyvät yöuinnilla.
Ne ovat jo todella hyviä uimareita.
Tässä iässä vaikeinta on oppia, miten vedestä noustaan jäälle.
Ensimmäinen pentu on tajunnut sen.
Sen veljelle -
tehtävä on haasteellinen.
Vihdoinkin.
Ainakaan kukaan ei nähnyt.
Vaikka pennut ovat jo suuria, emon on oltava varuillaan.
Nelivuotiaat nimittäin kokeilevat rajojaan.
Se voi olla vaarallista suurten urosten läheisyydessä.
Emon on pidettävä pennut lähellään tulevina öinä.
Pitkän ja pimeän talven aikana -
tämän jäisen maailman öisestä taivaasta -
tulee taustakangas planeettamme lumoavimmalle valonäytökselle.
Revontulille.
Aurinkomyrskyjen energia -
törmää ilmakehään ja muodostaa valonauhoja -
yli sadan kilometrin korkeudessa.
Ne loimuavat päivin ja öin.
Voimme kuitenkin nähdä ne vain pimeää yötaivasta vasten.
Myöhäistalvella -
pimeys alkaa hellittää.
Aurinko nousee hetkeksi taivaanrannan yläpuolelle -
ensimmäistä kertaa viikkoihin.
Hämärän ensimmäisinä tunteina -
emo ja pennut saapuvat jäätyneelle lahdelle.
Emo lähtee saalistamaan hylkeitä.
Nelivuotiaat saavat leikkiä sillä aikaa.
Leikki ei jatku pitkään.
Lahdella on myös yksin vaeltava jääkarhu.
Yksinäiset jääkarhut voivat olla hyvin aggressiivisia.
Pennut ovat kuitenkin uteliaita.
Muukalaisen lähestyminen on vaarallista.
Taistelu voisi johtaa vakavaan vammaan.
Hyökkäykseltä näyttänyt käyttäytyminen -
muuttuu kuitenkin yhtäkkiä leikkisäksi.
Käy ilmi, että muukalainen on nuori naaras.
Kaikki on romanttista tappeluleikkiä.
Jääkarhujen leikkisää nujakkaa.
Näin lempeää sosiaalista käyttäytymistä on nähty aiemmin vain harvoin.
Pennut kasvavat nopeasti,
ja äidin työ on lähes valmis.
Se on omistanut neljä viime vuotta pennuistaan huolehtimiselle.
Lähitulevaisuudessa vallattomat pennut lähtevät sen luota.
Ensi vuonna nämä nuoret jääkarhut -
kohtaavat pitkät ja pimeät yöt yksin.
YÖN MAAILMA KUVATTU PIMEÄSSÄ
Valmista? -On.
Jääkarhujen kuvaaminen yössä vei tiimin äärirajoilleen.
Lumimyrskyn iskiessä ensimmäisenä yönä -
he saivat käsityksen haasteista,
joita pimeän täyttämät viikot toisivat.
Täällä on noin 30 astetta pakkasta.
Ja taidamme löytää...
KUVAAJA
...kameroiden ja laitteiden äärirajat.
Lähdemme pitkälle kotimatkalle tällä.
Myrskyn haitatessa matkantekoa -
heidän oli luotettava GPS-paikantimeen löytääkseen tiensä suojaan.
Seuraavana yönä jääkarhujen etsintä tyrehtyi -
jälleen arktisten olosuhteiden takia.
Valmista!
Olen juuttunut jäähän. Tämä on pintavettä.
Paikoissa, joissa vesi virtaa maan pinnalta meren jäälle,
jää voi sulaa sohjoksi.
Tiimi juuttui siihen.
Joka liike upotti heitä syvemmälle ja lähemmäs alla olevaa merta.
Tämä on ehdottomasti rankin kuvausmatkani.
Pelkkää huonoa säätä eikä jääkarhuja.
Tilanne paheni entisestään.
Yön aikana meren jääpinta, jota jääkarhut tarvitsevat saalistaakseen,
halkesi ja katosi yhtäkkiä.
Lohkareet ajautuivat kauas rannalta ja veivät jääkarhut mukanaan.
Vaikka talvi on hyvin kylmä,
meren jää on alkanut huveta.
Ilmastonmuutos on uhka jääkarhujen tulevaisuudelle.
Kuvaukset olivat jatkuneet kolme viikkoa,
ja tiimin onnen oli käännyttävä.
Pieni toivon siemen löytyi hyvin odottamattomasta paikasta.
Olemme etsineet jääkarhuja koko päivän,
mutta yksi niistä on tainnut löytää meidät.
Se on kulkenut suoraan huussiamme kohti.
Vau. Voimme nähdä hampaiden -
ja kynsien jäljet, joita karhu on jättänyt.
Voisi olla ikävä yllätys vessassa kävijälle.
Seuraavana yönä he saivat syyllisen kiinni itse teosta.
Onneksi huussi ei ollut varattu.
Karhuja oli lähistöllä, joten tiimin tilanne alkoi parantua.
Heidän suuret ponnistelunsa palkittiin pian.
On 20. kuvauspäivä, ja löysimme vihdoin karhuja.
Emmekä vain yhtä.
APULAISTUOTTAJA
Löysimme emon ja kaksi pentua.
Vihdoinkin.
Voi luoja. Ne näyttävät kauniilta.
Koettuaan monia arktisia seikkailuja -
tiimi saattoi vihdoin tuottaa ainutlaatuista kuvamateriaalia -
jääkarhuista kuunvalossa.
He paljastivat arktisen yön salaisuudet ennennäkemättömällä tavalla.
Tekstitys: Liisa Sippola